google/wiki40b huggingface dataset:
Αθανάσιος Σίσυφος

Βιογραφία

Γεννήθηκε στη Πλάκα, όταν ακόμα ήταν τουρκοκρατούμενη. Σύμφωνα με τον ιστορικό θεάτρου Νικόλαο Λάσκαρη, στην πρώτη του εμφάνιση στο θεατρικό σανίδι το 1844 ξυλοκοπήθηκε άγρια απο τον πατέρα του γιατί έπαιζε έναν Τούρκο στρατιώτη σε ένα ηρωικό δράμα. Το 1848 ο Σίσυφος εμφανίστηκε σε έναν θίασο που είχε πρόχειρα συγκροτηθεί, και που έδινε σποραδικά παραστάσεις στο θέατρο Μπούκουρα μέχρι το 1854, με θιασάρχη τον Λεωνίδα Καπέλλα. Το 1854 όμως ο θίασος χάνει και τις δυο γυναίκες ηθοποιούς του (εγκατέλειψαν τη σκηνή για να παντρευτούν) και έτσι διαλύεται.
Το 1852 δημιούργησε μαζί με τον άλλο φημισμένο ηθοποιό της εποχής, τον Παντελή Σούτσα τον δικό τους θίασο,  και άρχισαν να δίνουν παραστάσεις την πρώτη θεατρική περίοδο στο θέατρο Μπούκουρα, τη δεύτερη θεατρική περίοδο στη Κωνσταντινούπολη, μαζί με τον Δημοσθένη Αλεξιάδη, και την Πιπίνα Βονασέρα.
Το 1857 όταν δημιουργήθηκε ο πρώτος συστηματικός επαγγελματικός θίασος με πρωτοβουλία του Γρηγόριου Καμπούρογλου, ο Σίσυφος έλαβε μέρος σε αυτόν. Η πρώτη παράσταση του θιάσου δόθηκε στις 27 /09/ 1857, στο Θέατρο Μπούκουρα, με το έργο «Λουίζα Μίλλερ» του Σίλλερ. Το εγχείρημα σταμάτησε ύστερα από μερικούς μήνες, ελλείψει θεατών.

Προς το τέλος

Τα επόμενα χρόνια θα συνεχίσει να παίζει, συνεργαζόμενος με όλους τους ηθοποιούς της εποχής του, σε διάφορα - βραχύβια, συνήθως- σχήματα, περιοδεύοντας στην Ελλάδα αλλά και στο εξωτερικό, όπου υπήρχε ελληνική παροικία. Το 1872 αποσύρθηκε από το θέατρο, σχεδόν τυφλός από καταρράκτη.
Ωστόσο το βράδυ της 11ης Αυγούστου 1877, θα επιστρέψει για μία και μόνη παράσταση, στο θερινό θέατρο Απόλλων στην Αθήνα, όπου έπαιξε τον τυφλό ραψωδό στο έργο Μαρία Δοξαπατρή του Δημήτριου Βερναρδάκη. Όλη η Αθήνα είχε μαζευτεί στην παράσταση για να τον τιμήσει.
NGC 1097

Χαρακτηριστικά

Στο κέντρο του γαλαξία βρίσκεται υπερμεγέθης μαύρη τρύπα, που φτάνει στα 140 εκατομμύρια ηλιακές μάζες. Γύρω από αυτήν υπάρχει μεγάλος δακτύλιος περιοχών όπου γεννώνται νέοι αστέρες, εξαιτίας της εισροής ύλης από άλλες περιοχές του γαλαξία, ενώ πελώριο δίκτυο αερίων και σκόνης μεταφέρει υλικό από τον δακτύλιο στη μαύρη τρύπα. Η διάμετρός του είναι περίπου 5.000 έτη φωτός, ενώ οι βραχίονες του γαλαξία εκτείνονται για δεκάδες χιλιάδες έτη φωτός.
Από το 1992 έχουν ανιχνευθεί τρεις υπερκαινοφανείς αστέρες: οι SN 1992bd, SN 1999eu και SN 2003B).
Τεκμαιρόμενη δέσμευση

Τεκμαιρόμενη δέσμευση είναι μια δέσμευση που προέρχεται από πράξεις της οικονομικής οντότητας, όπου: α) από ένα καθιερωμένο πρόγραμμα πρακτικής παρελθόντος, δημοσιευμένες πολιτικές ή από επαρκώς καθορισμένη τρέχουσα δήλωση, η οικονομική οντότητα έχει δείξει σε άλλα μέρη ότι θα αποδεχθεί ορισμένες ευθύνες και β) ως αποτέλεσμα, η οικονομική οντότητα έχει δημιουργήσει μια ισχυρή προσδοκία στην πλευρά των άλλων μερών ότι θα εκπληρώσει αυτές τις υποχρεώσεις.
Πρωτάθλημα Ε.Π.Σ. Πειραιώς 1961-62

Το πρωτάθλημα της Ε.Π.Σ. Πειραιώς περιόδου 1961-62 διοργανώθηκε σε τέσσερις κατηγορίες. Στις κατηγορίες Β΄ έως και Δ΄ υπήρχαν προκριματική και τελική φάσεις. Τον τίτλο της Α΄κατηγορίας ,και μάλιστα αήττητος, κατέκτησε ο Βύζας Μεγάρων, ο οποίος προκρίθηκε για το ειδικό πρωτάθλημα τύπου Β΄ Εθνικής του 1962, μαζί με τον  Άρη Πειραιά  , τον Αργοναύτη και τον Ατρόμητο Πειραιά, που είχαν καταταγεί στις θέσεις 2η-4η.
Ιωάννης Α΄ του Ντρε

Βιογραφία

Ήταν γιος του Ροβέρτου Γ΄ κόμη του Ντρε και της Αννόρα (Αενόρ) του Σαν-Βαλερύ.
Τον έχρισε ιππότη ο Λουδοβίκος Θ΄ της Γαλλίας. Τον ακολούθησε στην εκστρατεία του στο Πουατού το 1242, όπου πολέμησε στη μάχη του Ταϊμπούρ και το 1249 στην Ζ΄ Σταυροφορία στην Αίγυπτο, αλλά απεβίωσε στη Νικοσία της Κύπρου πριν την άφιξη.
Φαχντ της Σαουδικής Αραβίας

Πρώτα χρόνια και εκπαίδευση

Ο Φαχντ γεννήθηκε στο Ριάντ το 1921. Ήταν ο 8ος γιος του  Ιμπν Σαούντ. Μητέρα του ήταν η Χασά αλ Σουνταϊρί.
Μορφώθηκε στο Σχολείο των Πριγκίπων του Ριάντ, ένα σχολείο που ίδρυσε ο Ιμπν Σαούντ προκειμένου να εκπαιδευτούν τα μέλη της οικογένειάς του.Έπειτα από προτροπή της μητέρας του, φοίτησε για 4 χρόνια. Στη συνέχεια σπούδασε στο Κολέγιο Θρησκευτικών Γνώσεων στη Μέκκα.

Διάδοχος του θρόνου και Βασιλιάς

Μετά το θάνατο του βασιλιά Φαϊζάλ της Σαουδικής Αραβίας το 1975, ο Φαχντ ονομάστηκε πρώτος αντιπρόεδρος της κυβέρνησης και έπειτα διάδοχος του θρόνου. Όταν πέθανε ο βασιλιάς Χαλίντ στις 13 Ιουνίου 1982, ο Φαχντ τον διαδέχθηκε στο θρόνο. Έγινε έτσι ο 5ος βασιλιάς της Σαουδικής Αραβίας. 
Προσεβλήθη από διάφορες ασθένειες, όπως διαβήτη, καθώς ήταν μανιώδης καπνιστής. Το 1995 υπέστη εγκεφαλικό επεισόδιο, το οποίο τον κατέστησε ανήμπορο να ασκήσει το ρόλο του και απεβίωσε πολλά χρόνια αργότερα, το 2005, σε ηλικία 84 ετών.Τον διαδέχθηκε στο θρόνο ο δίδυμος αδερφός του, Αμπντάλα.
Ιμπεριαλισμός

Ο ιμπεριαλισμός αποτελεί πολιτική επέκτασης του ελέγχου ή της εξουσίας που ασκείται σε ξένες οντότητες ως μέσο απόκτησης και/ή διατήρησης μιας αυτοκρατορίας. Αυτό συμβαίνει είτε μέσω άμεσης εδαφικής κατάκτησης ή εποικισμού είτε διαμέσου έμμεσων μεθόδων άσκησης ελέγχου στα πολιτικά και/ή τα οικονομικά πράγματα άλλων κρατών. Ο όρος αυτός χρησιμοποιείται συχνά για να περιγράψει την πολιτική επικυριαρχίας ενός έθνους σε άλλες χώρες, ανεξάρτητα από το αν το έθνος θεωρεί τον εαυτό του μέρος της αυτοκρατορίας. Η «Εποχή του Ιμπεριαλισμού» συνήθως αναφέρεται στην περίοδο του Νέου Ιμπεριαλισμού που άρχισε το 1860, όταν κυρίαρχα ευρωπαϊκά κράτη ξεκίνησαν τον αποικισμό άλλων ηπείρων.
Ετυμολογικά,  όρος ιμπεριαλισμός προέρχεται από τη λατινική λέξη imperium (αυτοκρατορία) και αρχικά αποτέλεσε νεολογισμό στη γαλλική γλώσσα (impérialisme) κατά τα τέλη του 1800  για να περιγράψει την πολιτική κάποιων κρατών, όπως οι επεκτάσεις της Βρετανίας και της Γαλλίας στην Αφρική και την Αμερική. 
Στο έργο του Ιμπεριαλισμός, το Ανώτατο Στάδιο του Καπιταλισμού ο Λένιν υποστήριξε ότι ο καπιταλισμός στις αρχές του 20ου αιώνα πέρασε σε ένα νέο στάδιο, τον ιμπεριαλισμό, αποσκοπώντας στην εύρεση νέων αγορών και πόρων. Η θεωρία της μετάβασης του καπιταλισμού στο νέο στάδιο, τον ιμπεριαλιστικό καπιταλισμό  υποστηρίχτηκε επίσης από την Ρόζα Λούξεμπουργκ. Το βασικό χαρακτηριστικό του ιμπεριαλισμού σε σχέση με την προηγούμενη ποιότητα του καπιταλισμού είναι κατά τον Λένιν "το πέρασμα από την κατάκτηση των εδαφών στο μοίρασμα και ξαναμοίρασμα των αγορών ανάμεσα στα ιμπεριαλιστικά κέντρα. Μοίρασμα των αγορών σημαίνει και εξαγωγή των καπιταλιστικών κοινωνικών σχέσεων στις αποικίες".  
Έκτοτε, ο όρος αυτός έχει επεκταθεί από τους Μαρξιστές διανοούμενους ώστε να αποτελεί συνώνυμο της καπιταλιστικής διεθνούς αγοράς και του τραπεζικού συστήματος.
Πάολο Κονιέττι

Βιογραφία

Ο Πάολο Κονιέττι ξεκίνησε να γράφει λογοτεχνία στην ηλικία των 18 ετών. Σπούδασε μαθηματικά στο πανεπιστήμιο και είναι αυτοδίδακτος στην αμερικανική λογοτεχνία. Εγκατέλειψε τις πανεπιστημιακές σπουδές του στα μαθηματικά και το 1999 αποφοίτησε από το Civic School of Cinema στο Μιλάνο. Την δεκαετία του 2000 αφιερώθηκε στην παραγωγή κοινωνικών, πολιτικών και λογοτεχνικών ντοκιμαντέρ.
Ως μυθιστοριογράφος ξεκίνησε το 2003 με το μυθιστόρημα Fare ordine, με το οποίο κέρδισε το πρώτο βραβείο λογοτεχνίας, και το επόμενο έτος με την ανθολογία La qualità dell'aria ("Η ποιότητα του αέρα"), την οποία επιμελήθηκε μαζί με τους Nicola Lagioia και Christian Raimo. Κατά τα επόμενα χρόνια δημοσίευσε δυο συλλογές μυθιστορημάτων : το Manuale per ragazze di successo (2004) και του Una cosa piccola che sta per esplodere (2007) καθώς και την ρομαντική ιστορία Sofia si veste sempre di nero (2012) - όλα τα βιβλία του έλαβαν αρκετά βραβεία.
Κρέφελντ

Ιστορία

Οι απαρχές της πόλης ήταν στην ρωμαϊκή εποχή, όταν λεγεωνάριοι ίδρυσαν το στρατόπεδο Gelduba (σήμερα ο δήμος Gellep). Το Κρέφελντ ίδια αναφέρθηκε για πρώτη φορά το 1105 με το όνομα Krinvelde. Το Uerdingen ήταν αρχικά μια ανεξάρτητη πόλη ανατολικά του Κρέφελντ, που ιδρύθηκε το 1255. Στους μεσαιωνικούς χρόνους, ήταν μεγαλύτερο και πιο σημαντικό από το Κρέφελντ.
Μετά το θάνατο το 1702 του Γουλιέλμου Γ' της Οράγγης, το Κρέφελντ πέρασε στο Βασίλειο της Πρωσίας. Η μάχη του Κρέφελντ συνέβη στις 23 Ιουνίου του 1758. Κρέφελντ και Uerdingen είχαν συμπεριληφθεί στην πρωσική επαρχία Jülich-Cleves-Berg το 1815 (μετά το 1822 επαρχία του Ρήνου). Το 1872, το Κρέφελντ έγινε ανεξάρτητη πόλη.
Ντάνκαν Λόρενς

Καριέρα

Γεννήθηκε στο Σπαϊκενίσε και μεγάλωσε στο Χελεφέτσλουις. Ξεκίνησε την μουσική του καριέρα στην Ακαδημία του Ροκ στο Τίλμπουρχ, όπου συμμετείχε σε αρκετές σχολικές μπάντες. Αποφοίτησε από εκεί το 2017. Συμμετείχε στην πέμπτη σεζόν του The Voice of Holland, στην ομάδα της Ίλσε ΝτεΛάνγκε. Μαζί με τον Τζιχάντ Ραχμούνι, έγραψε το τραγούδι "Closer" για το άλμπουμ του ντουέτου TVXQ της K-pop μουσικής New Chapter #1: The Chance of Love (2018).
Στις 18 Μαΐου 2019, ο Ντάνκαν Λόρενς κέρδισε τον Διαγωνισμό Τραγουδιού της Eurovision 2019 στο Τελ Αβίβ του Ισραήλ με 492 πόντους από 41 επιτροπές και την ψήφο του κοινού. Οι επιτροπές του έδωσαν 231 πόντους ενώ η ψήφος του κοινού του έδωσε 261 πόντους. Έλαβε 27 πόντους περισσότερους από την Ιταλία και 123 πόντους περισσότερους από την Ρωσία, οι οποίες κατέκτησαν την δεύτερη και την τρίτη θέση αντίστοιχα.

Προσωπική ζωή

Σε μια συνέντευξη τύπου λίγο πριν τον τελικό της Eurovision, ο Λόρενς αποκάλυψε ότι είναι αμφιφυλόφιλος : "Είμαι περισσότερα από ένας απλός καλλιτέχνης. Είμαι ένας άνθρωπος, ένας ζωντανός οργανισμός, είμαι αμφιφυλόφιλος, είμαι μουσικός. Και είμαι περήφανος που είχα την ευκαιρία να δείξω τι είμαι και ποιος είμαι".
Λευκανία

Η Λευκανία ή Λουκανία ήταν περιοχή της Κάτω Ιταλίας. Περιλαμβανόταν στην ευρύτερη περιοχή της Οινωτρίας και πήρε το όνομά της από τους Λευκανούς, οι οποίοι κατέλαβαν και εγκαταστάθηκαν στην περιοχή τον 5ο αιώνα π.Χ. Κατά τον 8ο αιώνα π.Χ. ιδρύθηκαν στις ακτές της περιοχής οι πρώτες ελληνικές αποικίες.
Δήμος Γαυρίου

Ο Δήμος Γαυρίου ήταν δήμος της Άνδρου που λειτούργησε την περίοδο 1835-1912. Καταλάμβανε το βορειότερο τμήμα του νησιού. Αρχική του έδρα υπήρξε ο οικισμός Αμόλοχος και στη συνέχεια έδρα του έγινε το Γαύριο.

Διοικητικές μεταβολές

Ο Δήμος συστάθηκε το 1835 αφού μέχρι τότε ίσχυε ακόμα η δημογεροντία στην Άνδρο. Αρχική του έδρα ορίστηκε ο οικισμός Αμόλοχος. Ο Δήμος αρχικά περιλάμβανε τους οικισμούς Αμόλοχος, Άνω Γαύριο, Βαρίδι, Καλλιβάρι, Άγιος Πέτρος, Γίδες, Φελός, Μακροτάνταλο, Βίταλη και Λιβάδια. Στο διάστημα 1840 ο δήμος διευρύνθηκε με την ένταξη σ'αυτόν του γειτονικού δήμου Άρνης, ο οποίος αυτονομήθηκε ξανά το 1879. Ο δήμος Γαυρίου καταργήθηκε το 1912 και αντικαταστάθηκε από μικρότερες κοινότητες.
Έφορος

Κύρια έργα

Ο καρπός των εργασιών του ήταν ένα σετ 29 βιβλίων, η παγκόσμια ιστορία του. Όλη η δουλειά, εκδόθηκε από το γιο του Δημόφιλο - ο οποίος πρόσθεσε ένα 30ο βιβλίο - που περιέχει μία συνοπτική περιγραφή του Ιερού Πολέμου, μαζί με άλλα αφηγήματα από τις μέρες των Ηρακλείδων μέχρι τη κατάληψη της Περίνθου το 340 π.Χ. από το Φίλιππο της Μακεδονίας , καλύπτοντας ένα χρονικό διάστημα περισσότερων από επτακόσια χρόνια. Σύμφωνα με τον Πολύβιο, ο Έφορος ήταν ο πρώτος ιστορικός που έγραψε ποτέ παγκόσμια ιστορία. Για κάθε ένα από τα 29 ξεχωριστά βιβλία ο Έφορος ένα προοίμιον. Το έργο ήταν πιθανώς απλά ονομαζόμενο Ιστορίαι, και ακολούθησε μία θεματική, παρά μία αυστηρά χρονολογική σειρά στην αφήγησή του. Ο Διόδωρος Σικελιώτης ήταν ευρέως υπεύθυνος για τη διατήρηση αυτού του έργου για τους απογόνους, αντιγράφοντας μεγάλα μέρη των εγγράφων του.Το Βιβλίο 30, καλύπτοντας τα χρόνια 356-340 π.Χ, προστέθηκε από το Δημόφιλο αρκετά πιθανά μετά το θάνατό του. Τα αποσπάσματα των γραφών τους στο Διόδωρο αποτελούν τη μόνη συνεχή αφήγηση στην ιστορία της Ελλάδας μεταξύ των 480-340 π.Χ.
Είναι σαφές ότι ο Έφορος έκανε κριτική χρήση των καλύτερων εξουσιών, και η δουλειά του, υψηλά παινεμένη και πολύ διαβασμένη στην Αρχαιότητα, συντάχθηκε ελευθέρως από το Διόδωρο Σικελιώτη και άλλους μεταγλωττιστές. Ο Στράβων συνδέει πολλή σπουδαιότητα στις γεωγραφικές διερευνήσεις του, και τον δοξάζει που ήταν ο πρώτος που χώρισε το ιστορικό από το απλώς γεωγραφικό στοιχείο. Στα Γεωγραφικά του, ο Στράβων παραθέτει τον Έφορο κατά μήκος,. Ο Πολύβιος, ενώ τον πιστώνει με γνώση των συνθηκών του ναυτικού πολέμου, περιγελά την περιγραφή του της μάχης της Μαντινείας καθώς φαίνεται άγνοια της φύσης των χερσαίων λειτουργιών.

Κριτικές

Τα επιζώντα συγγράματά του όλα δείχνουν βέβαιη έλλειψη πάθους, παρά το οξύ ενδιαφέρον του σε ζητήματα ύφους, και πολιτικού κομματισμού, εκτός του ενθουσιασμού του για τη Κύμη. Σύμφωνα με αρχαίους συγγραφείς, ήταν σεβαστός όσο ένας ικανός και πλήρης, αν και κάπως αμβλύς ιστοριογράφος. 
Επιδοκιμάστηκε για το ότι τράβηξε (μολονότι όχι πάντοτε) μία αιχμηρή γραμμή διαχωρισμού ανάμεσα στα μυθικά και τα ιστορικά: ακόμη αναγνώρισε ότι η αφθονία λεπτομερειών, αν και ο δανεισμός είναι επιβεβαιωτικός αναγκάζει σε λογαριασμούς πρόσφατων συμβάντων, είναι βάση για υποψίες, σε εκθέσεις μακρινής ιστορίας. Ο τρόπος του ήταν στομφώδης και τεχνητός, επειδή λήφθηκε φυσικά η πρώιμη εκπαίδευσή του, και συχνά θυσίασε την αλήθεια σε ρητορικό αποτέλεσμα: αλλά, σύμφωνα με το Διονύσιο τον Αλικαρνασσό, αυτός και ο Θεόπομπος ήταν οι μόνοι ιστορικοί γραφείς των οποίων η γλώσσα ήταν ακριβής και πεπερασμένη.

Έφορος και αστρονομία

Ο  Έφορος ανέφερε ότι ένας κομήτης διαχωρίζεται ήδη από το χειμώνα του 372–373 π.Χ.
Chevrolet Tahoe

Ονομασία

Το όνομα του μοντέλου προήλθε από την ονομασία της λίμνης Τάχο (Tahoe lake), που είναι η μεγαλύτερη αλπική λίμνη στη Βόρεια Αμερική. Για την ακρίβεια, η ονομασία του αποτελεί έμμεση αναφορά στο τραχύ και δύσβατο έδαφος της περιοχής γύρω από τη λίμνη, υπονοώντας έτσι τον σκληροτράχηλο και ανθεκτικό χαρακτήρα του μοντέλου.

Βασικά στοιχεία

Διαχρονικά, το Tahoe διατίθεται σε τρεις εκδόσεις εξοπλισμού, LS, LT και LTZ, καθώς και στην ειδική έκδοση Z71 που φέρει ειδικές ρυθμίσεις για αυξημένες δυνατότητες κίνησης εκτός δρόμου. Η πρώτη γενιά του κυκλοφόρησε ως 3-πορτο και 5-πορτο SUV, αλλά στις μετέπειτα γενιές έγινε αποκλειστικά 5-πορτο. Εκτός από το στάνταρ 5-πορτο SUV (Sport Utility Vehicle) Tahoe, προσφέρονται διαχρονικά και δύο ακόμα εκδοχές αμαξωμάτων: 5-πορτο SUV με μακρύτερο μεταξόνιο, με την ονομασία Chevrolet Suburban, και 4-πορτο SUΤ (Sport Utility Truck), δηλαδή pick-up, με την ονομασία Chevrolet Avalanche.
Τεχνικά, όλες οι γενιές του Tahoe συγγενεύουν με το κάπως ακριβότερο GMC Yukon / Yukon Denali (ενώ το ακόμα μεγαλύτερου μήκους Chevrolet Suburban συγγενεύει με το GMC Yukon XL) και με την ακόμα πιο ακριβή Cadillac Escalade, ενώ η δεύτερη γενιά του Tahoe είχε αποτελέσει τη βάση και για το Hummer H2. Οι κυριότεροι ανταγωνιστές του Tahoe είναι τα Ford Expedition, Dodge Durango, Toyota Land Cruiser, Toyota Sequoia και Nissan Armada.
Τα πρώτα χρόνια κυκλοφορίας του, έως και το 2000, το Tahoe ήταν σταθερά δεύτερο στις πωλήσεις των μεγάλων SUV στις Ηνωμένες Πολιτείες, πίσω από το Ford Expedition, αλλά από το 2001 και μετά διατηρεί σταθερά την πρώτη θέση. Μάλιστα από το έτος 2006 και μετά, διατηρεί σχεδόν κάθε χρόνο μια αναλογία πωλήσεων γύρω στο 2 προς 1 σε σύγκριση με τις ετήσιες πωλήσεις του Expedition.
Επίσης, σε όλες τις γενιές του Tahoe έχει κατασκευαστεί και συνεχίζει διαχρονικά να παράγεται μια ειδική εκδοχή του με το αστυνομικό πακέτο Z56 (Z56 police package), που διατίθεται μόνο στην αμερικανική Αστυνομία, στην αμερικανική Πυροσβεστική Υπηρεσία και, ως ασθενοφόρο, σε Υπηρεσίες έκτακτης ιατρικής ανάγκης. Η εκδοχή αυτή, προσφέρεται μόνο στη Βόρεια Αμερική, όπου και διατηρεί σταθερά μεγάλη απήχηση.
Νίκος Βαρδινογιάννης

Βιογραφικά στοιχεία

Γεννήθηκε στην Επισκοπή Ρεθύμνου και ήταν γιος του Ιώαννη Βαρδινογιαννή και της Χρυσής Θεοδωρουλάκη. Αποφοίτησε από την σχολή Ναυτικών Δοκίμων το 1952. Συμμετείχε στο κίνημα του πολεμικού ναυτικού, το οποίο οργανώθηκε από συμμαθητές του στη σχολή ναυτικών δοκίμων, εξασφαλίζοντας τον ανεφοδιασμό των πλοίων σε περίπτωση εκδήλωσης κινήματος.Απεβίωσε στην Αθήνα το 1973. Ήταν παντρεμένος και είχε τέσσερα παιδιά.

Επιχειρηματικές δραστηριότητες

Ο Νίκος Βαρδινογιάννης νωρίς άφησε το Π. Ναυτικό και στράφηκε στις επιχειρήσεις, θέτοντας τις βάσεις για τον επιχειρηματικό κολοσσό των Βαλκανίων που αργότερα θα ονομάζεται όμιλος Βαρδινογιάννη. Στα μέσα της δεκαετίας του ‘60 αποκόμισε τεράστια κέρδη, σπάζοντας το εμπάργκο καυσίμων που είχε επιβληθεί από τον ΟΗΕ στο ρατσιστικό καθεστώς της Ροδεσίας (νυν Ζιμπάμπουε). Με δικά του τάνκερ, εφοδίαζε την κυβέρνηση των λευκών του Ίαν Σμιθ με αργό πετρέλαιο, κάτω από τη μύτη των Βρετανών, που είχαν αναλάβει την επιτήρηση του ναυτικού αποκλεισμού. Στη συνέχεια δημιούργησε στην Κρήτη και την Αίγυπτο εγκαταστάσεις ανεφοδιασμού πλοίων και το 1970 ίδρυσε την Motor Oil. Μετά το θάνατο του, στη διοίκηση του ομίλου τον διαδέχτηκε ο Βαρδής Βαρδινογιάννης.
Χάμπστεντ, Δομινίκα

Γεωγραφία

Η Χάμπστεντ βρίσκεται βορειοανατολικά της Δομινίκας και βόρεια του Αγίου Ανδρέα. Βρίσκεται βορειοανατολικά της Ανς ντυ Με, βορειοδυτικά της Καλιμπισί και δυτικά του Ποταμού Χάμπστεντ, από τον οποίο πήρε το όνομά του.

Προέλευση του ονόματος

Η Χάμπστεντ πήρε το όνομά της από το Ποταμό Χάμπστεντ, ο οποίος βρίσκεται ανατολικά της.
Χλωριούχος υφυδράργυρος

Ιστορία

Το όνομα καλομέλας πιστεύεται ότι προέρχεται από την ελληνικές λέξεις καλός, όμορφος, και μέλας μαύρος. Το όνομα αυτό (κάπως περίεργο για μία λευκή ένωση) είναι πιθανώς εξαιτίας της χαρακτηριστικής του ασύμμετρικής αντίδρασης με αμμωνία, η οποία δίνει ένα εντυπωσιακό μαύρο χρώμα, λόγω της διασποράς του λεπτού μεταλλικού υδραργύρου που σχηματίζεται. Είναι επίσης γνωστό και ως ο υδράργυρος κόρνα ή υδράργυρος κέρατο. Ο Καλομέλας χρησιμοποιείται ως καθαρτικό και απολυμαντικό, καθώς και στη θεραπεία της σύφιλης, μέχρι τις αρχές του 20ού αιώνα.
Ο χλωριούχος υφυδράργυρος έγινε δημοφιλής θεραπεία για μία ποικιλία από φυσικές και διανοητικές ασθένειες κατά τη διάρκεια της ηλικίας της "ηρωικής ιατρικής". Χρησιμοποιήθηκε από τους γιατρούς στην Αμερική, σε όλη τη διάρκεια του 18ου αιώνα, καθώς και κατά τη διάρκεια της επανάστασης, για να κάνει τους ασθενείς να αναμασούν και να απελευθερωθεί το σώμα τους από τις «ακαθαρσίες». Ο Benjamin Rush, ένας φημισμένος γιατρός της αποικιοκρατίας από τη Φιλαδέλφεια και ένας από αυτούς που υπέγραψαν τη Διακήρυξη της Ανεξαρτησίας, ήταν ιδιαίτερα γνωστός υπέρμαχος του υδραργύρου στην ιατρική και ως γνωστόν χρησιμοποιούσε τη θεραπεία καλομέλανος για τους πάσχοντες από κίτρινο πυρετό κατά τη διάρκεια της επιδημίας του στην πόλη το 1793.
Βενέρα 7

Αποστολή

Εκτοξεύτηκε στις 17 Αυγούστου 1970 από το κοσμοδρόμιο του Μπαϊκονούρ. Το σκάφος αποτελούνταν από δύο διακριτά τμήματα: τον φορέα τύπου 3MV, χάρη στον οποίο πραγματοποιήθηκε το διαπλανητικό ταξίδι, καθώς και την κάψουλα προσεδάφισης. Στις 15 Δεκεμβρίου 1970 το σκάφος μπήκε στην ατμόσφαιρα της Αφροδίτης. Στα πρώτα στάδια της καθόδου ο φορέας 3ΜV παρέμεινε συνδεδεμένος με την κάψουλα, προκειμένου να την ψύχει για όσο το δυνατόν μεγαλύτερο χρονικό διάστημα. Η κάψουλα προσεδαφίστηκε (5°S 351°E) αλλά φάνηκε να σιγεί αμέσως μετά την πρόσκρουσή της στην επιφάνεια. Τελικά αποδείχθηκε ότι συνέχισε να μεταδίδει αδύναμο σήμα για 23 λεπτά μετά την προσεδάφιση. Πιθανότατα αναποδογύρισε όταν έφτασε στο έδαφος, με συνέπεια η κεραία του να μην είναι στραμμένη σωστά.  Το Βενέρα 7 μετέδωσε δεδομένα σχετικά με την πίεση και την θερμοκρασία που επικρατεί, δείχνοντας ότι η πρώτη ανέρχεται στους 475 βαθμούς Κελσίου και η δεύτερη είναι΄στην επιφάνεια περίπου 90 φορές μεγαλύτερη από την γήινη.
Μπριτζ

Ετυμολογία

Κατά μια θεωρία το όνομα μπριτζ έχει τις ρίζες του στο όνομα ενός παλαιότερου παιχνιδιού. Το μπριτζ προήλθε από το whist με τη δημιουργία του Biritch (ή ρωσικό Whist) τον 19ο αιώνα και εξελίχθηκε στα τέλη του 19ου και στις αρχές του 20ού αιώνα για να αποτελέσει το παρόν παιχνίδι. Η ίδια η λέξη biritch είναι μια μεταφορά της ρωσικής λέξης Бирюч, μια χρήση από έναν διπλωματικό γραμματέα ή εκφωνητή (στην πραγματεία του Ντάλτον). Ωστόσο, ορισμένοι ειδικοί πιστεύουν ότι η ρωσική προέλευση του παιχνιδιού είναι μια πλάνη.
Μια άλλη θεωρία υποστηρίζει ότι οι Βρετανοί στρατιώτες επινόησαν το παιχνίδι μπριτζ ενώ υπηρετούσαν στον Κριμαϊκό Πόλεμο. Το παιχνίδι πήρε το όνομά του από τη Γέφυρα του Γαλατά (Galata Bridge), μια γέφυρα που καλύπτει το Χρυσό Κέρας και συνδέει τα παλιά και νέα μέρη της ευρωπαϊκής Κωνσταντινούπολης, την οποία διασχίζουν καθημερινά για να πάνε σε καφετέρια για να παίξουν χαρτιά.

Στην Ελλάδα

Το Μπριτζ άρχισε να παίζεται στην Ελλάδα την τελευταία δεκαετία του 19ου αιώνα. Αναφέρεται, επίσης, ότι ο Ελευθέριος Βενιζέλος μαζί με τον βρετανό πρόξενο στα Χανιά και με άλλα μέλη της εκεί βρετανικής κοινότητας, που συνήθιζαν να παίζουν ουιστ, διδάχθηκαν το Μπριτζ από τον Καραθεοδωρή Πασα κατά την ολιγόμηνη διοίκησή του στην Κρήτη. Ήδη, μετά την δεκαετία του 1920 το Μπριτζ ήταν αρκετά διαδεομένου μεταξύ των πολιτικών της Ελλάδας ενώ ο Ελευθέριος Βενιζέλος υπήρξε από τους γνωστότερους παίκτες της εποχής, όπως και ο γιος του, Σοφοκλής, που ήταν και μέλος της εθνικής ομάδας. Το πρώτο Πανελλήνιο Πρωτάθλημα διεξήχθη το 1965, στην Αθήνα. Την ίδια χρονιά ιδρύθηκη η Ελληνική Ομοσπονδία Μπριτζ (ΕΟΜ), η οποία αναγνωρίστηκε το 1975.
Σήμερα στην Ελλάδα το Μπριτζ αναγνωρίζεται ως πνευματικό άθλημα και η ομοσπονδία του αθλήματος υπάγεται στην γενική γραμματεία Αθλητισμού. Υπολογίζεται ότι υπάρχουν περίπου 3.000 εγγεγραμμένοι αθλητές με αγωνιστικό δελτίο και ότι διοργανώνονται ετησίως πάνω από 3.000 αγωνιστικές ημερίδες. Αυτή τη στιγμή λειτουργούν 33 όμιλοι.
Όσον αφορά το νομοθετικό καθεστώς το Μπριτζ, σύμφωνα με την υφιστάμενη νομοθεσία (Α.Ν. 258/20-10-1936, Υ.Αποφ. Δημ. Τάξης αριθμ. 10703/1947), περιλαμβάνεται στα "τεχνικά παιγνίδια" με παιγνιόχαρτα (τράπουλα) και συνεπώς δεν διώκεται.
Γουσταύος της Σαξονίας-Λάουενμπουρκ

Βιογραφία

Ήταν το μόνο τέκνο του Μάγκνους Β΄ δούκα της Σαξονίας-Λάουενμπουρκ και της Σοφίας των Βάσα, κόρης του Γουσταύου Α΄ της Σουηδίας.
Οι γονείς του ζούσαν στη Σουηδία· ο πατέρας του χτυπούσε τη μητέρα του και ο Ιωάννης Γ΄ της Σουηδίας, αδελφός της Σοφίας, τον έδιωξε από τη χώρα. Τον ανάγκασε να αφήσει τον μικρό Γουσταύο στη φροντίδα της μητέρας του. Έτσι ο Γουσταύος μεγάλωσε στο Έκοσλουντ, αλλά η ανατροφή του δεν ήταν καλή: η μητέρα του είχε αδύνατο χαρακτήρα και ήταν υπερβολικά επιεικής μαζί του. Ο Κάρολος Θ΄ της Σουηδίας, επίσης αδελφός της Σοφίας, τον πήρε στην Αυλή, πιστεύοντας ότι θα ήταν καλύτερα. Αλλά ο Γουσταύος είχε κακή συμπεριφορά στις ταβέρνες της Στοκχόλμης και η μητέρα του αναγκάστηκε να ζητήσει την παρέμβαση της Γκουνίλλα Μπήλκε, χήρας του Ιωάννη Γ΄. Ο Κάρολος Θ΄ αρκέστηκε να τον διώξει από την Αυλή του και ο Γουσταύος ταξίδεψε στην Ευρώπη, ως την Ιταλία. Επέστρεψε το 1594.
Το 1597 απεβίωσε σε ηλικία 27 ετών.
Μέγα Σειρήνι Γρεβενών

Γεωγραφία - Ιστορία

Το Μέγα Σειρήνι βρίσκεται προς τα βόρεια του νομού και σε απόσταση 5,5 χλμ Β.-ΒΔ. από τα Γρεβενά. Δυτικά και ανατολικά του χωριού περνάνε δύο μικροί χείμαρροι, που καταλήγουν στο Γρεβενίτη (παραπόταμος του Αλιάκμονα). Σύμφωνα με την τοπική παράδοση, το χωριό βρισκόταν πάντα στην ίδια τοποθεσία και δημιουργήθηκε πριν από δύο αιώνες από κατοίκους γειτονικών οικισμών (όπως το Λειψοκούκι) που διαλύθηκαν εξαιτίας επιδρομών Τουρκαλβανών. Επί τουρκοκρατίας υπήρξε τσιφλίκι Τούρκων μπέηδων και το 1924, μετά την απελευθέρωση και την ανταλλαγή πληθυσμών, εγκαταστάθηκαν  πρόσφυγες από τη Μικρά Ασία. Στη τοποθεσία "Λειψοκούκι" βρίσκεται η μονόχωρη με ξύλινη στέγη εκκλησία της Zωοδόχου Πηγής που από το 1979 έχει κηρυχθεί ως ιστορικό διατηρητέο μνημείο "επειδή φέρει τοιχογραφίες χρονολογούμενες με επιγραφή στις 26 Iουνίου 1717". Ιδιαίτερο ενδιαφέρον παρουσιάζει ο εγκλωβισμός ρωμαϊκού ή παλαιοχριστιανικού τάφου στο χώρο του νάρθηκα.

Διοικητικά

Το Μέγα Σειρήνι αναφέρεται επίσημα ως οικισμός το 1918 στο ΦΕΚ 260Α-31/12/1918 να ορίζεται έδρα της ομώνυμης κοινότητας. Το χωριό σύμφωνα με το σχέδιο Καλλικράτης, μαζί με το Μικρό Σειρήνι αποτελούν τη τοπική κοινότητα Μεγάλου Σειρηνίου που ανήκει στη δημοτική ενότητα Γρεβενών του Δήμου Γρεβενών και σύμφωνα με την απογραφή 2011 ως κοινότητα έχει πληθυσμό 555 κατοίκους, ενώ ως οικισμός 461 κατοίκους.
NGC 4145

Ο NGC 4145 είναι ραβδωτός σπειροειδής γαλαξίας ο οποίος απέχει 68 εκατομμύρια έτη φωτός από το Ηλιακό Σύστημα και βρίσκεται στο σμήνος γαλαξιών της Μεγάλης Άρκτου. Ο ρυθμός γενέσεως νέων αστέρων είναι χαμηλός στον γαλαξία αυτόν. Κάποιοι αστρονόμοι πιστεύουν πως εξαιτίας της απώλειας ενέργειας που οφείλεται στον πολύ μικρό ρυθμό σχηματισμού νέων αστέρων ο NGC 4145 σύντομα θα εκφυλιστεί σε φακοειδή γαλαξία. Παρόλα αυτά ενδέχεται η αλληλεπίδρασή του με τον NGC 4151 να διατηρήσει τον ρυθμό σχηματισμού αστέρων.